ddrg/super_eurlex huggingface dataset:
2.

vyzýva libanonské orgány, aby požiadali VP/PK o vyslanie volebnej pozorovateľskej misie, alebo, ak to považujú za potrebné, misie expertov na voľby, niekoľko mesiacov pred voľbami; žiada novú libanonskú vládu, aby v plnej miere vykonávali odporúčania vyplývajúce z volebnej pozorovateľskej misie EÚ v roku 2018; naliehavo vyzýva Komisiu a členské štáty, aby poskytli všetku technickú a finančnú pomoc, ktorá by umožnila uskutočniť voľby v čo najlepších podmienkach, a aby sa snažili zaručiť spravodlivosť a transparentnosť celého procesu; naliehavo žiada novú libanonskú vládu, aby poskytla komisii pre dohľad nad voľbami všetky potrebné finančné prostriedky, personál a vybavenie na plné vykonávanie jej mandátu; žiada, aby medzinárodná humanitárna pracovná skupina pod záštitou OSN podporovala vykonávanie humanitárnej pomoci a dohliadala na využívanie finančných prostriedkov; pripomína, že OSN vytvorila rámec na podporu žien ako kandidátok a voličiek, a teda na podporu väčšej účasti žien na politickom procese, a žiada, aby sa tento rámec plne začlenil do plánov volebnej reformy;
85.

opakuje svoju výzvu na posilnenie kritérií a zabezpečenie lepšieho plnenia záväzkov týkajúcich sa zoznamu EÚ, najmä kritérií spravodlivého zdaňovania, podľa ktorých „jurisdikcia by nemala uľahčovať vytváranie štruktúr, ktoré sú daňovými rajmi, alebo dojednania zamerané na prilákanie ziskov, ktoré neodrážajú skutočnú hospodársku činnosť v jurisdikcii“; pripomína svoju požiadavku, aby sa tiež posudzovali a monitorovali daňové režimy v rámci EÚ, čím by sa – podľa rovnakých kritérií ako zoznam EÚ – zreformovala politika EÚ v oblasti škodlivých daňových praktík a kódex správania pri zdaňovaní podnikov, ktorý by sa mal stať záväzným; požaduje najmä zavedenie minimálnej úrovne ekonomickej podstaty ako kritéria pre to, čo predstavuje daňový raj, požaduje primerané sankcie, minimálne efektívne zdanenie v súlade s medzinárodne dohodnutou minimálnou efektívnou sadzbou dane v rámci druhého piliera inkluzívneho rámca a rozšírenie rozsahu pôsobnosti kódexu správania pri zdaňovaní podnikov tak, aby zahŕňal preferenčné režimy dane z príjmu fyzických osôb, aby sa vzťahoval aj na osobitné režimy občianstva alebo opatrenia na prilákanie vysoko mobilných bohatých jednotlivcov a digitálnych nomádov, ktoré by mohli viesť k výrazným narušeniam jednotného trhu;
22.

so znepokojením konštatuje, že dĺžka obdobia medzi katastrofou a úplným vyplatením pomoci, ako uvádza Komisia vo svojich výročných správach o FSEÚ, zostáva jednou z hlavných výziev FSEÚ; zdôrazňuje, že to má v súčasnej situácii osobitný význam, keďže pandémia ochorenia COVID-19 a zmena klímy pravdepodobne spôsobí výrazné zvýšenie počtu žiadostí, čo by mohlo viesť k ďalším oneskoreniam; berie na vedomie názor Komisie, že priestor na urýchlenie procesu rozhodovania o mobilizácii FSEÚ sa plne využil prostredníctvom zmien zavedených v rámci revízie FSEÚ v roku 2014 a že priestor na ďalšie urýchlenie mobilizácie FSEÚ je obmedzený; pripomína, že rýchla reakcia na núdzové situácie môže byť kľúčová na zaručenie účinného fungovania FSEÚ; zdôrazňuje, že to je obzvlášť dôležité v regiónoch s obmedzenými alternatívnymi zdrojmi financovania; vyzýva Komisiu, aby vyčerpala všetky možné spôsoby na urýchlenie mobilizácie FSEÚ v rámci nových podmienok VFR, najmä pre menej rozvinuté regióny;
L.

keďže tuniské hospodárstvo je do veľkej miery závislé od zahraničných investícií, cestovného ruchu a vývozu svojich výrobkov do EÚ; keďže súčasný účtovný a rozpočtový deficit si podľa Svetovej banky vyžaduje masívne štrukturálne reformy; keďže najväčším obchodným partnerom Tuniska je EÚ s obchodným podielom 57,9 % v roku 2020, pričom 70,9 % vývozu z Tuniska smeruje do EÚ a 48,3 % dovozu pochádza z EÚ; keďže hospodárstvo môže prosperovať len v prípade, že sa obnoví demokracia a zaistí bezpečnosť a stabilita;
23.

pripomína, že zlepšenie spôsobilostí v oblasti kybernetickej obrany si vzhľadom na ich častú povahu dvojakého použitia vyžaduje aj odborné znalosti v oblasti civilnej sieťovej a informačnej bezpečnosti; zdôrazňuje, že rastúce množstvo štandardne dostupných systémov s dvojakým použitím môže predstavovať problémy vzhľadom na to, že ich využíva čoraz väčší počet štátnych, ako aj neštátnych nepriateľských subjektov; vyzýva Komisiu a členské štáty, aby začali uplatňovať viacero kľúčových nástrojov, ako je certifikácia a vykonávanie dohľadu nad zodpovednosťou súkromných subjektov; zdôrazňuje, že na technologických inováciách pracujú najmä súkromné spoločnosti, a preto spolupráca so súkromným sektorom a s civilnými zainteresovanými stranami vrátane priemyselných odvetví a subjektov zapojených do riadenia kritických infraštruktúr, ako aj s MSP, občianskou spoločnosťou, organizáciami a akademickou obcou má zásadný význam a mala by sa posilniť; berie na vedomie navrhovanú revíziu smernice o sieťovej a informačnej bezpečnosti (NIS) a návrh na smernicu o odolnosti kritických subjektov, ktorých cieľom je chrániť kritickú infraštruktúru, zvýšiť bezpečnosť dodávateľského reťazca a začleniť regulované subjekty do digitálneho ekosystému; pripomína, že každý členský štát by mal disponovať politikou zameranou na riadenie rizík v oblasti kybernetického dodávateľského reťazca, ktorá sa zaoberá najmä otázkou dôveryhodnosti predajcov; pripomína tiež, že smernica NIS by mala rešpektovať právomoci členských štátov, a odkazuje na príslušné stanoviská Podvýboru pre bezpečnosť a obranu k obom návrhom;
22.

je znepokojený plánovaným prehodnotením veci Roe/Wade zo strany Najvyššieho súdu a tým, že tento prelomový rozsudok, ktorý zaručuje práva žien, by mohol byť v blízkej budúcnosti zrušený; obáva sa, že by to malo vážny a rozsiahly vplyv na prístup k zdravotnej starostlivosti a slobodnú voľbu žien v ďalších štátoch, keďže ďalších 11 štátov už má tzv. spúšťacie zákony zakazujúce právo na umelé prerušenie tehotenstva, ktoré by automaticky vstúpili do platnosti v prípade, ak by bol rozsudok vo veci Roe/Wade zrušený;
—

so zreteľom na stratégiu EÚ v oblasti biodiverzity do roku 2030 stanovenú v oznámení Komisie z 20. mája 2020 s názvom Stratégia EÚ v oblasti biodiverzity do roku 2030 – Prinavrátenie prírody do našich životov (COM(2020)0380), najmä na jej bod 2.2.6 o obnove dobrého environmentálneho stavu morských ekosystémov, a to aj poskytovaním finančných stimulov prostredníctvom budúcich finančných nástrojov zameraných na rybársku a námornú politiku pre chránené morské oblasti (vrátane lokalít Natura 2000 a oblastí ustanovených medzinárodnými alebo regionálnymi dohodami),
43.

zdôrazňuje, že účinné trestania páchateľov je nevyhnutné na to, aby sa zabránilo ďalšiemu násiliu a tiež aby sa posilnila dôvera vo verejné orgány, najmä v prípade obetí; poukazuje však na to, že samotný trest odňatia slobody nestačí na to, aby sa zabránilo budúcemu násiliu, a že sú potrebné osobitné rehabilitačné a reedukačné programy; vyzýva členské štáty, ako je stanovené v článku 16 Istanbulského dohovoru, aby prijali potrebné legislatívne alebo iné opatrenia na vytvorenie alebo podporu programov zameraných na vzdelávanie páchateľov domáceho násilia na účel osvojenia si nenásilného správania v medziľudských vzťahoch s cieľom predchádzať ďalšiemu násiliu a zmeniť násilné vzorce správania; pripomína, že členské štáty musia pritom zaručiť, aby bezpečnosť, podpora a ľudské práva obetí boli primárnym záujmom a tieto programy boli podľa potreby vytvorené a implementované v úzkej spolupráci so špecializovanými podpornými službami pre obete; poukazuje na to, že vzdelávanie má kľúčový význam z hľadiska odstránenie rodovo motivovaného násilia a najmä partnerského násilia; vyzýva členské štáty, aby v rámci oficiálnych študijných plánov na všetkých stupňoch vzdelávania v súlade so stratégiou EÚ pre rodovú rovnosť na roky 2020 – 2025 vykonávali preventívne programy, a to aj vzdelávaním o otázkach, ako napr. rovnoprávnosť mužov a žien, vzájomný rešpekt, nenásilné riešenie konfliktov v medziľudských vzťahoch, rodovo motivované násilie na ženách a právo na nedotknuteľnosť osoby a vekovo primeraná sexuálna výchova, ktorá je prispôsobená rozvíjajúcim sa schopnostiam žiakov. zdôrazňuje, že vekovo primerané komplexné vzdelávanie v oblasti vzťahov a sexuálna výchova sú kľúčom k ochrane detí pred násilím a poskytujú im zručnosti, ktoré potrebujú na vybudovanie bezpečných vzťahov bez sexuálneho, rodovo motivovaného a partnerského násilia; vyzýva Komisiu, aby podporovala programy zamerané na predchádzanie rodovo motivovanému násiliu, a to aj prostredníctvom zložky Daphne v rámci programu Občania, rovnosť, práva a hodnoty s cieľom zabezpečiť účinné preventívne opatrenia;
58.

zastáva názor, že EÚ ako globálny aktér by sa mala aktívne zapájať do politických dialógov, reagovať na rastúci strategický význam Arktídy a naďalej zohrávať svoju úlohu akceptovateľného a dôveryhodného aktéra v Arktíde, pričom by mala rešpektovať jedinečný súbor existujúcich poradných fór pre Arktídu a úspešných mechanizmov rámca správy; domnieva sa, že EÚ môže zastávať úlohu nestranného sprostredkovateľa pri presadzovaní regionálnej stability a prosperity; vyzýva EÚ, aby pokračovala v dialógu a opatreniach na budovanie dôvery v existujúcich multilaterálnych rámcoch a aby Arktídu zaradila ako prioritu do globálnej stratégie EÚ; ďalej požaduje politiku prepojenosti špecifickú pre Arktídu (digitalizácia, navigácia, logistika, doprava); je pevne presvedčený o tom, že Európska zelená dohoda poskytuje veľmi potrebnú dlhodobú reakciu na rastúce výzvy súvisiace so zmenou klímy, a to prostredníctvom posilneného investičného programu pre udržateľný rast a najmä miestnych inovatívnych iniciatív, a zároveň významne prispeje k riešeniu strategickej energetickej závislosti EÚ; v tejto súvislosti vyzýva na začlenenie rozmeru politiky EÚ pre Arktídu do Európskej zelenej dohody, strategického programu EÚ na roky 2019 – 2024, globálnej stratégie EÚ, stratégie prepojenosti EÚ a stratégie EÚ v oblasti biodiverzity;
54.

vyzýva EÚ a jej členské štáty, aby posilnili kontrolu projektov financovaných EÚ a obchodných dohôd s cieľom predchádzať porušovaniu ľudských práv a odhaľovať ho a umožniť opatrenia proti takémuto porušovaniu, pričom osobitnú pozornosť treba venovať tým projektom a dohodám, ktoré môžu mať vplyv na pôdu, územia alebo prírodné bohatstvo pôvodného obyvateľstva a miestnych komunít, a to aj v prípadoch, keď ide o vytvorenie chránenej oblasti alebo rozšírenie akejkoľvek takejto existujúcej oblasti; zdôrazňuje, že cieľom mechanizmu udržateľného rozvoja by malo byť financovanie projektov, ktoré sú prospešné pre tých, ktorí sú najviac zraniteľní voči vplyvom zmeny klímy a straty biodiverzity, a ktoré by sa mali podrobiť posúdeniu vplyvu na ľudské práva, pričom oprávnenie na registráciu by mali získať iba projekty s pozitívnym vplyvom; trvá na tom, aby všetky činnosti finančných inštitúcií EÚ v rozvojových krajinách, najmä Európskej investičnej banky a Európskej banky pre obnovu a rozvoj, boli v súlade so záväzkami EÚ v oblasti klímy a riadili sa prístupom založeným na právach; vyzýva na posilnenie a prehĺbenie príslušných mechanizmov bánk na vybavovanie sťažností jednotlivcov alebo skupín, ktorých práva mohli byť takýmito činnosťami porušené a ktorí by mohli mať nárok na nápravu;
v prípade potreby rozsiahlejšej pomoci z VFR na roky 2021 – 2027 podporuje názor, že prvým a hlavným riešením, ktoré sa má preskúmať, by bolo riešenie prostredníctvom nástrojov prijatých so spoluzákonodarcami, a to konkrétne zvýšenie objemu finančných prostriedkov v rámci nástroja NDICI – Globálna Európa prostredníctvom revízie VFR a nariadení o nástroji NDICI – Globálna Európa, alebo – ako druhá možnosť a pod podmienkou, že Európsky parlament bude plne zapojený do rozhodovacieho procesu a bude mať riadnu kontrolnú právomoc, – posilnenie príslušných rozpočtových riadkov pre nástroj NDICI – Globálna Európa o príspevky vo forme vonkajších pripísaných príjmov; v tejto súvislosti očakáva, že nadchádzajúca revízia nariadenia o rozpočtových pravidlách zabezpečí primerané zapojenie rozpočtového orgánu do riadenia vonkajších pripísaných príjmov; zdôrazňuje, že ak aj napriek tomu vznikne náležite odôvodnená potreba zriadiť nový trustový fond v dôsledku prepuknutia vážnej krízy, náhlych zmien v medzinárodných vzťahoch, ktoré si vyžadujú výraznú finančnú reakciu EÚ, alebo potreby spojiť zdroje s tretími krajinami, čo by nebolo uskutočniteľné v rámci právnych nástrojov prijatých so spoluzákonodarcami, Európsky parlament musí byť do tohto procesu zapojený v plnej miere, a to od samého začiatku; v tejto súvislosti sa domnieva, že nariadenie o rozpočtových pravidlách by sa malo zrevidovať, aby sa zaručila primeraná úloha Európskeho parlamentu pri zriaďovaní a kontrole každého nového trustového fondu, a to aj pri vypracúvaní dohody o zriadení trustového fondu a pri mobilizácii príspevku Únie, pri vykonávaní, pokračovaní a prípadnej likvidácii;
—

so zreteľom na prejav predsedníčky SRB Elke Königovej z januára 2021 s názvom „The crisis management framework for banks in the EU: what can be done with small and medium-sized banks? (Rámec krízového riadenia bánk v EÚ: čo možno urobiť s malými a stredne veľkými bankami?“) (24),
23.

konštatuje, že v rámci zdieľaného riadenia sa používa databáza ARACHNE; zdôrazňuje, že ARACHNE rozširuje údaje, ktoré poskytujú riadiace orgány, o verejne dostupné informácie s cieľom identifikovať projekty, prijímateľov, zákazky a dodávateľov, ktorí by mohli byť ohrození nielen rizikom podvodu, ale aj konfliktmi záujmov; domnieva sa, že článok 63 nariadenia o rozpočtových pravidlách by sa mal upraviť tak, aby zahŕňal databázu ARACHNE ako povinný nástroj na bodové hodnotenie rizika, ktorý je určený na všeobecné použitie bez ohľadu na spôsob riadenia a ktorý Komisia poskytuje členským štátom a povereným subjektom, ktoré by mali mať povinnosť prispievať do tohto nástroja informáciami; zastáva názor, že v nariadení o rozpočtových pravidlách by sa mali uvádzať ukazovatele, ktoré ARACHNE môže použiť na stanovenie rizikového skóre hospodárskych subjektov; zdôrazňuje, že je potrebné harmonizovať takéto základné ukazovatele s dôvodmi vylúčenia zo systému včasného odhaľovania rizika a vylúčenia (ďalej len „EDES“) a s prebiehajúcimi vyšetrovaniami vykonávanými Európskou prokuratúrou a Európskym úradom pre boj proti podvodom s cieľom zabezpečiť, aby boli vylúčené hospodárske subjekty viditeľné aj v databáze ARACHNE; požaduje maximálnu interoperabilitu medzi ARACHNE a inými softvérmi, aby sa zmenšila potreba vkladať informačné položky do rôznych informačných systémov viackrát a znížila sa z toho vyplývajúca administratívna záťaž; domnieva sa, že databáza ARACHNE by sa mala zjednodušiť a mala by byť pre používateľov zrozumiteľnejšia, pokiaľ ide o štandardizáciu ukazovateľov rizika, napríklad prostredníctvom vizualizácií; zdôrazňuje význam výlučného vlastníctva a prevádzkových práv k databáze ARACHNE a vyzýva Komisiu, aby v náležitých prípadoch zvážila prevzatie riadenia tohto nástroja;
J.

keďže Európsky parlament vo svojom uznesení zo 14. januára 2014 o účinných inšpekciách práce vyzval Komisiu, aby preskúmala výhody zavedenia európskeho preukazu sociálneho zabezpečenia odolného proti falšovaniu alebo iného celoeurópskeho elektronického dokumentu na európskej úrovni, v ktorom by sa mohli uchovávať všetky údaje potrebné na overenie pracovnoprávneho vzťahu držiteľa, ako sú podrobnosti o stave sociálneho zabezpečenia a pracovnom čase, a ktorý by podliehal prísnym pravidlám ochrany údajov; keďže Európsky parlament vo svojom uznesení z 19. januára 2017 o európskom pilieri sociálnych práv poukázal na potenciál dostupných riešení elektronickej verejnej správy a pravdepodobne aj európskeho preukazu sociálneho zabezpečenia s pevnými zárukami ochrany údajov, čo by mohlo zlepšiť koordináciu sociálneho zabezpečenia EÚ a informovanosť jednotlivcov; keďže Európsky parlament vo svojom uznesení z 22. októbra 2020 o zamestnanosti a sociálnych politikách v eurozóne v roku 2020 vyzval Komisiu, aby predložila návrh na digitálne číslo sociálneho zabezpečenia EÚ na základe riadneho posúdenia vplyvu založeného na faktoch; keďže Európsky parlament vo svojom uznesení zo 17. decembra 2020 o silnej sociálnej Európe pre spravodlivé transformácie opätovne vyzval Komisiu, aby predložila návrh na digitálne číslo sociálneho zabezpečenia EÚ a na prípadný mechanizmus kontroly, ako je osobný pracovný preukaz, a potvrdil, že pracovníci a ich zástupcovia a inšpektoráty musia mať aktualizovaný prístup k informáciám o svojich zamestnávateľoch, ich mzdových nárokoch a pracovných a sociálnych právach; keďže Európsky parlament vo svojom uznesení z 20. mája 2021 o mobilite pracovnej sily v rámci EÚ zdôraznil, že digitalizácia výmeny údajov medzi členskými štátmi by mohla uľahčiť voľný pohyb pracovníkov na spravodlivom a rovnocennom základe, ako aj zabezpečiť presadzovanie príslušných pravidiel Únie;
—

so zreteľom na správu Ecorys a SportsEconAustria z roku 2020 pre Európsku komisiu s názvom Mapping study on measuring the economic impact of COVID-19 on the sport sector in the EU (Mapovacia štúdia o meraní hospodárskeho vplyvu pandémie ochorenia COVID-19 na odvetvie športu v EÚ),
B.

keďže pokiaľ ide o plnenie rozpočtu, uplatňovanie uvedenej zásady znamená, že európski občania by mali vedieť, kde a na aký účel Únia vynakladá finančné prostriedky; konštatuje, že počet mimorozpočtových nástrojov naďalej rastie; domnieva sa, že nástroje ako Next Generation EU sú základom priameho riadenia Komisie; zdôrazňuje, že je potrebné, aby Európsky parlament plnil svoj mandát v oblasti rozhodovania, kontroly a udeľovania absolutória; požaduje aktualizáciu nariadenia o rozpočtových pravidlách, aby Európsky parlament mohol plniť svoj mandát v oblasti kontroly týchto nových mechanizmov; zdôrazňuje, že je to obzvlášť dôležité v súvislosti s digitalizáciou európskeho vykazovania, monitorovania a auditu;
N.

keďže klanoví delegáti majú vymenovať do dolnej komory celkovo 275 poslancov, zatiaľ čo päť štátnych somálskych zákonodarných orgánov už do hornej komory zvolilo všetkých 54 senátorov; keďže orgány sa zaviazali dokončiť voľby do dolnej komory do 24. decembra 2021; keďže dôveryhodné dokončenie volebných procesov bude mať zásadný význam pre zaistenie bezpečnosti a dlhodobého rozvoja Somálska;
2.

varuje, že WTO hrozí strata legitimity, ak sa všetci členovia nezaviažu k úspešnému výsledku 12. Konferencie ministrov; domnieva sa, že 12. Konferencia ministrov by mala byť oficiálnym východiskovým bodom na napredovanie a modernizáciu WTO, aby sa zabezpečilo, že môže zohrávať úlohu pri riešení výziev 21. storočia vrátane problémov, akými sú zmena klímy a udržateľnosť; so zreteľom na obnovu po pandémii ochorenia COVID-19 naliehavo vyzýva všetkých členov, aby zintenzívnili svoje úsilie a zamerali sa na niekoľko kľúčových hmatateľných výsledkov, ktoré preukážu, že WTO dokáže súčasné výzvy riešiť; žiada členov, aby dosiahli prinajmenšom multilaterálnu dohodu o zákaze neudržateľných dotácií v odvetví rybárstva, ako aj o reakcii na pandémiu, o obmedzenom balíku v poľnohospodárstve a o začatí práce na inštitucionálnej reforme vrátane procesu, ktorý by najneskôr do 13. Konferencie ministrov viedol k plne fungujúcemu systému riešenia sporov; varuje všetkých členov, že bez dosiahnutia podstatných výsledkov na 12. Konferencii ministrov by niektorí členovia mohli hľadať alternatívne fóra pre tvorbu pravidiel, čo by mohlo ohroziť budúcnosť multilaterálneho obchodného systému; víta vymenovanie novej generálnej riaditeľky WTO Ngozi Okonjovej-Iwealovej a oceňuje jej veľkú oddanosť multilateralizmu;
13.

pripomína, že EÚ a členské štáty by sa na súkromné bezpečnostné spoločnosti v konfliktných zónach mali obrátiť len v prípade, že je potrebné chrániť ich priestory alebo zaistiť bezpečnosť prepravy, a len ak tieto spoločnosti v plnej miere dodržiavajú ľudské práva a medzinárodné humanitárne právo; zdôrazňuje, že súkromné vojenské a bezpečnostné spoločnosti by nemali zabezpečovať externé vykonávanie činností, ktoré by sa spájali s použitím sily a/alebo aktívnou účasťou na bojoch, okrem prípadov sebaobrany, a že súkromným vojenským a bezpečnostným spoločnostiam by sa za žiadnych okolností nemalo umožniť, aby sa zúčastňovali na vyšetrovaniach alebo ich viedli; je pevne presvedčený, že bezpečnosť a obranu by mali zabezpečovať najmä verejné orgány;
H.

keďže Parlament vyzval členské štáty, aby uprednostňovali investovanie do vzdelávania a odbornej prípravy, napríklad vyčlenením aspoň 10 % svojich rozpočtov určených na obnovu a odolnosť na príslušné politiky, a požadoval podstatne vyšší rozpočet pre program Erasmus+, pretože výdavky na vzdelávanie považuje skôr za investíciu do spoločnej budúcnosti (15) než za výdavok, a to v záujme udržateľnejšej, digitálnej a sociálne súdržnej spoločnosti; keďže Parlament žiadal, aby sa investície do vzdelávania a odbornej prípravy stali podstatnou súčasťou nástroja Komisie NextGenerationEU;
25.

naliehavo vyzýva Komisiu, aby predložila návrh opatrenia na riešenie prípadov strategických žalôb proti verejnej účasti, ako sú pravidlá predčasného ukončenia strategických žalôb proti verejnej účasti a iné súdne konania, ktorých cieľom je zabrániť účasti verejnosti, ktoré by mali zahŕňať primerané sankcie, ako sú občianskoprávne sankcie alebo správne pokuty, zohľadnenie zneužívajúcich motivácií aj v prípade, že žaloba alebo žaloba nie sú zamietnuté, náklady a škody, ktoré obeť utrpela (hospodárske, dobré meno, psychologické alebo iné); zdôrazňuje, že v spôsoboch podania žiadosti o predčasné prepustenie by sa mali zohľadniť problémy, ktorým čelia obete strategických žalôb proti verejnej účasti, a to najmä tým, že sa od navrhovateľa vyžaduje, aby zdôvodnil, prečo žaloba nie je zneužívajúca, pričom by sa mu mali prideliť právne náklady na konania a poskytnúť právnu a finančnú podporu žalovanému; dôrazne nabáda členské štáty, aby takéto záruky občianskoprávneho konania uplatňovali aj na vnútroštátne prípady strategických žalôb proti verejnej účasti, a nielen na cezhraničné prípady; ďalej vyzýva Komisiu, aby sa v nadchádzajúcom preskúmaní nariadení Brusel Ia a Rím II zaoberala otázkami, ktoré vedú k taktizovaniu pri výbere súdu v súvislosti s ohováraním a vyhľadávaniu najvýhodnejšej právnej ochrany pred nactiutŕhaním a zároveň zohľadnila prácu vykonanú na Haagskej konferencii medzinárodného práva súkromného; napokon vyzýva Komisiu, aby medzi sudcami a prokurátormi v celej Únii zvyšovala povedomie v súvislosti so strategickými žalobami proti verejnej účasti, vrátane poskytovania informácií o potrebe včasného zamietnutia takýchto žalôb, ako aj o riadnom uplatňovaní judikatúry Európskeho súdu pre ľudské práva v súvislosti s ohováraním;
U.

keďže obhajcovia ľudských práv podporujúcich práva žien zbierajú podpisy na návrh zákona ako súčasť občianskej iniciatívy, ktorú pripravila FEDERA s názvom Zákonné prerušenie tehotenstva. Žiadne kompromisy, ktorej cieľom je zrušenie zákazu interrupcií a umožnenie bezpečného ukončenia tehotenstva až do 12. týždňa bez toho, aby bola pacientka žiadaná o udanie dôvodu, a vo výnimočných prípadoch po 12. týždni; keďže v septembri 2021 nadácia Pro-Right to Life predložila poľskému parlamentu návrh zákona s názvom Zastavenie umelého prerušenia tehotenstva 2021 (Stop Aborcji), ktorým by sa úplne zakázal prístup k umelému prerušeniu tehotenstva a kriminalizoval by sa trestom odňatia slobody až do 25 rokov;
L.

keďže by sa mal zjednodušiť systém administratívnej kontroly výdavkov, pričom by sa mala dodržiavať transparentnosť a riadne využívanie verejných finančných prostriedkov, a mala by sa zrušiť požiadavka predkladať účty podľa medzinárodných štandardov finančného výkazníctva, pretože nezodpovedá povahe európskych politických strán a nadácií a predstavuje zbytočnú časovo náročnú a nákladnú záťaž;